### 17.    Beslutning om fremrykning af anlægsbevilling til vejstykke [adresse] øst til Novo

**Åbent**

Sagsnr.: 326-2017-15499       [adresse]: 05.01.02           Dokumentnr.:
326-2017-114895

**Sagstype**

Beslutning.

**Resume og sagens baggrund**

På investeringsoversigten for 2018 er der afsat et
rådighedsbeløb på i alt 13,9 mio. kr. til et nyt vej- og stiforløb mellem
[adresse] og vest og forbi den kommende Station East. Vist som Etape 1 på
Bilag 2.

I forbindelse med at Novo har erhvervet en parcel ved
[adresse], etablerer Kalundborg Kommune offentlig vejadgang fra det nuværende
vejanlæg på [adresse] øst frem til Novos indkørsel. I tilknytning til dette har
det vist sig hensigtsmæssigt at anlægge et 90-graders sving og dermed at
etablere det første lille stykke af Etape 1.

På den baggrund foreslås det, at der foretages en
fremrykning af 800.000 kr. af rådighedsbeløbet til Etape 1.

**Indstillinger**

Direktøren indstiller, at der fremrykkes en anlægsbevilling
på i alt 800.000 til dækning af ekstraomkostninger i forbindelse med udvidelsen
af vejprojektet til Novo, således at dette omfatter hele svinget mod den
kommende vejføring til [adresse], finansieret af det afsatte rådighedsbeløb
i 2018.

**Behandling**

Økonomiudvalget, Kommunalbestyrelsen.

**Sagsfremstilling**

På investeringsoversigten for 2018 er der afsat et
rådighedsbeløb på i alt 13,9 mio. kr. til et nyt vej- og stiforløb mellem
[adresse] og vest og forbi den kommende Station East. Vist som Etape 1 på
Bilag 2. Det foreslås, at der foretages en fremrykning af 800.000 kr. af dette
beløb.

Baggrunden er, at en lille del af Etape 1 med stor fordel
kan udføres nu.

Novo har erhvervet en parcel ved [adresse] og er i gang med
et byggeri på grunden. Dette forventes færdigt i maj 2017. Der skal etableres
offentlig vejadgang fra det nuværende ophør af vejen [adresse] øst frem til
Novos indkørsel.

Det er aftalt mellem Novo og Kalundborg Kommune, at
vejforløbet udføres med samme rådgiver og inden for samme entreprise som Novos
byggeri og med de gode enhedspriser, der er opnået dér.

Hele det nu projekterede vejstykke fremgår af Bilag 1.
Oprindeligt var der tale om et cirka 80 meter vejstykke (uden gang- og
cykelsti) fra den nuværende afslutning af [adresse] øst til Novos indkørsel (se
det med rød tusch omkransede stykke i Bilag 1).

Det er forudsat, at vejstykket kan finansieres af et
restbeløb fra byggemodningssagen for [adresse]. Restbeløbet udgør i 2017 i alt
730.000 kr. Kommunalbestyrelsen har den 25. august 2010 disponeret beløbet til
udførelse af veje i forbindelse med byggemodning af erhvervsgrunde.

Da indkørslen til Novo ligger i et 90-graders sving, da der
skal ske en tilpasning af terrænforløbet ind til Novos areal, og da det
fremtidige vejforløb skal fortsættes til blandt andet Station East i 2018, er
der projekteret og indhentet en pris for den helhed, som vejanlægget i svinget
udgør. I projektet indgår endvidere gang- og cykelstier, da det vil være mest
hensigtsmæssigt at få dette udført samtidigt med det nye vejanlæg. Prisen for
vejanlægget i svinget som helhed forventes at ville ligge på cirka 1,5 mio. kr.
Dette indebærer en meromkostning i 2017 på 800.000 kr.

Der er allerede anlagt midlertidig vej til Novos areal, og
det videre entreprenørarbejde i forbindelse med vejforløbet forventes igangsat
i uge 14, da det skal koordineres med tidsplanen for færdiggørelse af Novos
byggeri og arealer.

På grund af den lidt forcerede tidsplan har det ikke været
muligt at forelægge sagen for Teknik- og Miljøudvalget.

I forbindelse med budgetaftalen for 2017-2020 er for
overslagsåret 2018 afsat et rådighedsbeløb til etablering af vej- og
stiforbindelse til [adresse] fra vejen Stejlhøjs østlige del til [adresse]
vestlige del herunder gang- og cykelstier. Forudsætningen i
beslutningsgrundlaget var, at de første cirka 80 meter af selve
vejtilslutningen (minus cykel- og gangstier) til [adresse] øst skulle
udføres/finansieres som en del af den aktuelle salgssag.

I forbindelse med behandling af salgssagen er der imidlertid
ikke taget beslutning i forhold til vejstykket, da der ikke var taget stilling
til, hvordan vejen skulle udføres.

Differencen mellem det allerede afsatte beløb kan
finansieres via det afsatte rådighedsbeløb på 13,9 mio. til vej mellem [adresse]
øst og vest i 2018.

**Økonomiske konsekvenser**

Der er på investeringsoversigten for 2018 afsat et
rådighedsbeløb på i alt 13,9 mio. kr. til etablering af [adresse] 1.
Rådighedsbeløbet i 2018 reduceres med 0,8 mio. kr. Der gives en anlægsbevilling
i 2017 på 0,8 mio. kr., der finansieres af de likvide aktiver. Økonomichefen
oplyser, at restrådighedsbeløbet i 2018 herefter udgør 13,1 mio. kr.

**Økonomiudvalgets møde den 19.
april 2017:**

Anbefales.

**Bilag**

|  |  |
| --- | --- |
| Bilag 1 - [adresse] øst ved Novos nye byggeri | 326-2017-117617 |
| Bilag 2 - Oversigtskort kommende vejprojekter i Stejlhøjområdet | 326-2017-119316 |